
Lencsepolírozó gép bordástengely gyártástechnológiájának kidolgozása és a gyártáshoz szükséges befogó készülék tervezése

Tudományos diákköri konferenciára készítet dolgozatomban egy lépcsős bordázott tengely gyártástechnológiájának kidolgozását és a borda megmunkálását segítő befogó készülék tervezését mutattam be. Dolgozatomban ismertettem az alkatrész funkcióját, működését és a szereléskor a szerelt egységben való szerepét. A helyesbített műhelyrajz elkészítésekor figyelembe vettem a méretláncok és a bázisok alapelveit és szabályait. Az elő gyártmány meghatározásához ráhagyásszámítást végeztem, kiválasztottam az elő gyártmány szabványos anyagát, típusát, méretét. Meghatároztam a gyártás tömegszerűségét és jellegét. Majd számítással meghatároztam az esztergálás, fúrás, marás, köszörülés technológiai adatait melynek függvényében kiválasztottam az alkatrész elkészítéséhez szükséges szabványos gyártóeszközöket. Meghatároztam a gyártás gépi főidejét. Kidolgoztam a technológiai folyamat elvi vázlatát hagyományos és számítógéppel vezérelt megmunkálásra. Szabványos mérőeszközöket választottam az alkatrész méreteinek pontos meghatározására. Ellenőrzési módszerek felhasználásával megvizsgáltam a gyártási folyamatot, elkészítettem a gyártás műveleti utasítását, ábrás műveleti sorrendtervét, műveletirányítását. Számítógépes CAM ( EdgeCAM ) tervezőszoftver alkalmazásával elkészítettem az alkatrész megmunkálásának három dimenziós szimulációját. Elkészítettem a bordástengely CNC programját, szerszámpályáját. Az alkatrész háromdimenziós rajzának elkészítése után elkészítettem az összeállítás háromdimenziós rajzát. Minőségbiztosítási módszer alkalmazásával hibaellenőrzést végeztem a bordástengelyen, elvégeztem a gépképességi vizsgálatot megterveztem az alkatrész szereléstechnológiáját, műveleti sorrendtervét, a szerelt egység három dimenziós rajzát.Az alkatrész megmunkálására PLC vezérlelt léptetőmotorral és pneumatikus munkahengerrel működő új befogókészüléket terveztem elősegítve ezzel a bordástengely korszerű gyártását, elkészítettem a befogókészüléknek a háromdimenziós modelljét és megalkottam a készülék szereléstechnológiáját.



